SET ปิดเช้าพุ่ง 11 จุด รับแรงซื้อหุ้นใหญ่-แผนกระตุ้นศก.สหรัฐฯคืบ ลุ้นบ่ายวิ่งต่อ
SET ปิดเช้าพุ่ง 11 จุด รับแรงซื้อหุ้นใหญ่-แผนกระตุ้นศก.สหรัฐฯคืบ ลุ้นบ่ายวิ่งต่อ โดยดัชนีช่วงเช้าปิดที่ระดับ 1,222.15 จุด บวก 11.48 จุด หรือ 0.95% มูลค่าการซื้อขาย 2.95 หมื่นล้านบาท
21 ต.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,222.15 จุด บวก 11.48 จุด หรือ 0.95% มูลค่าการซื้อขาย 2.95 หมื่นล้านบาท 
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่เช้านี้ต่างเคลื่อนไหวในแดนบวกกันได้เป็นส่วนใหญ่ หลังจากที่มีความคืบหน้าในเรื่องมาตรการกระตุ้นเศรษฐกิจของสหรัฐฯ ส่วนสถานการณ์การเมืองในบ้านเราก็ไม่น่าจะมีอะไรในช่วงรอดูการเปิดประชุมสมัยวิสามัญแห่งรัฐสภา 26-27 ต.ค.นี้ และจะมีวันหยุดระยะยาวในช่วงปลายสัปดาห์นี้ด้วย ซึ่งคาดว่าเหตุการณ์คงจะไม่แย่ไปกว่านี้แล้ว
สำหรับผลประกอบการไตรมาส 3/63 ของกลุ่มแบงก์ก็ออกมาไม่ได้แย่กว่าที่คาดไว้มากนัก ทำให้กลุ่มแบงก์มีโอกาสรีบาวด์ได้บ้างหลังจากที่ราคาหุ้นได้ปรับตัวลงไปมากแล้ว
อย่างไรก็ดี ยังมีหลายปัจจัยต้องติดตามดู ทั้งเรื่องการดีเบตครั้งสุดท้ายในศึกเลือกตั้งประธานาธิบดีสหรัฐฯ ระหว่างนายโดนัลด์ ทรัมป์ ประธานาธิบดีสหรัฐ กับนายโจ ไบเดน คู่ท้าชิงจากพรรคเดโมแครต ที่จะมีขึ้นในวันที่ 22 ต.ค.นี้, ติดตามความคืบหน้ามาตรการกระตุ้นเศรษฐกิจของสหรัฐฯ, ติดตามสถานการณ์การเมืองในประเทศ และติดตามการทยอยประกาศผลประกอบการไตรมาส 3/63 ของบริษัทจดทะเบียนเป็นหลัก ซึ่งหลายประเทศต่างก็อยู่ในช่วงการประกาศงบฯเช่นกัน
ส่วนแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงจะยืนในแดนบวกได้หากไม่มีอะไรที่จะทำให้สถานการณ์แย่ไปกว่านี้ พร้อมให้กรอบการแกว่งไว้ที่ 1,200-1,222 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย    1,484.35 ล้านบาท  ปิดที่  74.75 บาท  เพิ่มขึ้น 1.50 บาท
NER    มูลค่าการซื้อขาย    1,415.25 ล้านบาท  ปิดที่   4.54 บาท  เพิ่มขึ้น 0.22 บาท
STGT   มูลค่าการซื้อขาย      965.46 ล้านบาท  ปิดที่  90.25 บาท  ลดลง  1.50 บาท
STA    มูลค่าการซื้อขาย      750.80 ล้านบาท  ปิดที่  32.00 บาท  ลดลง  0.75 บาท
PTTEP  มูลค่าการซื้อขาย      679.01 ล้านบาท  ปิดที่  80.25 บาท  เพิ่มขึ้น 2.50 บาท